title: Smernica Komisie 1999/101/ES z 15. decembra 1999, ktorou sa smernica Rady 70/157/EHS o prípustnej hladine zvuku a výfukovom systéme motorových vozidiel prispôsobuje technickému pokrokuText s významom pre EHP.

text:
Avis juridique important

|

31999L0101

Official Journal L 334 , 28/12/1999 P. 0041 - 0042

SMERNICA KOMISIE 1999/101/ESz 15. decembra 1999,ktorou sa smernica Rady 70/157/EHS o prípustnej hladine zvuku a výfukovom systéme motorových vozidiel prispôsobuje technickému pokroku(Text s významom pre EHP)KOMISIA EURÓPSKYCH SPOLOČENSTIEVso zreteľom na Zmluvu o založení Európskeho spoločenstva,so zreteľom na smernicu Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel[1], naposledy zmenenú a doplnenú smernicou Európskeho parlamentu a Rady 98/91/ES[2], a najmä na jej článok 13 ods. 2,so zreteľom na smernicu Rady 70/157/EHS zo 6. februára 1970 o aproximácii právnych predpisov členských štátov o prípustnej hladine hluku a o výfukových systémoch motorových vozidiel[3], naposledy zmenenú a doplnenú smernicou Komisie 96/20/ES[4], a najmä na jej článok 3,keďže:(1) v rámci ES typového schvaľovania výfukových systémov ako samostatných technických jednotiek (náhradné výfukové systémy) sa ukazuje ako mimoriadne ťažké vybrať vozidlo, ktoré spĺňa súčasné požiadavky; preto je potrebné prispôsobiť definíciu vozidla predstavujúceho typ tak, aby predvedené vozidlo vyhovelo požiadavkám kontroly zhody výroby vo vzťahu k prípustným hladinám zvuku;(2) určité odkazy uvedené v smernici Rady 92/97/EHS[5], ktorou sa mení a dopĺňa smernica 70/157/EHS, si vyžadujú aktualizáciu;(3) opatrenia, ktoré sú ustanovené v tejto smernici sú v súlade so stanoviskom Výboru pre prispôsobenie technickému pokroku ustanovenom smernicou 70/156/EHS,PRIJALA TÚTO SMERNICU:Článok 1Prílohy II a III k smernici 70/157/EHS sa týmto menia a dopĺňajú v súlade s prílohou k tejto smernici.Článok 21. Od 1. apríla 2000 členské štáty nesmú z dôvodov, ktoré sa týkajú prípustných hladín zvuku alebo výfukového systému:- odmietnuť udeliť ES typové schválenie alebo národné typové schválenie pre typ vozidla alebo typ výfukového systému,alebo- zakázať registráciu, predaj alebo uvedenie vozidiel do prevádzky alebo predaj alebo uvedenie výfukových systémov do prevádzky,ak vozidlá alebo výfukové systémy spĺňajú požiadavky smernice 70/157/EHS, zmenenej a doplnenej touto smernicou.2. Od 1. októbra 2000 členské štáty:- nesmú už udeliť ES typové schváleniea- musia odmietnuť udeliť národné typové schváleniepre typ vozidla a pre typ výfukového systému, ak nie sú splnené požiadavky smernice 70/157/EHS, zmenenej a doplnenej touto smernicou.3. Bez toho, aby bol dotknutý odsek 2, členské štáty môžu aj naďalej udeľovať ES typové schválenie a povoľovať predaj alebo uvádzanie výfukových systémov do prevádzky určených ako náhradné diely v súlade s predchádzajúcimi zneniami smernice 70/157/EHS, ak takéto výfukové systémy:- sú určené na montáž na vozidlá, ktoré sú už v prevádzke,a- spĺňajú požiadavky uvedenej smernice použiteľné v čase, keď boli vozidlá po prvý raz registrované.Článok 31. Členské štáty uvedú do účinnosti zákony, iné právne predpisy a správne opatrenia, ktoré sú potrebné na dosiahnutie súladu s touto smernicou najneskôr do 31. marca 2000. Bezodkladne o tom informujú Komisiu.Tieto ustanovenia uplatňujú s účinnosťou od 1. apríla 2000.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 4Táto smernica nadobúda účinnosť dvadsiaty deň po jej uverejnení v Úradnom vestníku Európskych spoločenstiev.Článok 5Táto smernica je adresovaná členským štátom.V Bruseli 15. decembra 1999Za KomisiuErkki LIIKANENčlen KomisiePRÍLOHA1. Príloha II k smernici 70/157/EHS sa mení a dopĺňa takto:a) bod 2.3.3 sa nahrádza takto:"2.3.3 Vozidlo, ktoré predstavuje typ, do ktorého má byť namontovaný systém, ktorý spĺňa požiadavky bodu 4.1 prílohy III časť I.";b) vkladá sa tento bod 5.1.3:"5.1.3 Výfukové systémy sa musia do vozidiel starostlivo namontovať. Predovšetkým sa musí skontrolovať celý výfukový systém, aby po montáži nevykazoval zjavné netesnosti."2. Príloha III k smernici 70/157/EHS sa mení a dopĺňa takto:a) v časti I bod 1 sa slová: "podľa bodov 7.3.5 a 7.4.3 prílohy I" nahrádzajú slovami "podľa bodu 7 prílohy I";b) v časti II bod 1 sa slová: "podľa bodov 6.3.5 a 6.4.3 prílohy II" nahrádzajú "podľa bodu 7 prílohy II".[1] Ú. v. ES L 42, 23.2.1970, s. 1[2] Ú. v. ES L 11, 16.1.1999, s. 25[3] Ú. v. ES L 42, 23.2.1970, s. 16[4] Ú. v. ES L 92, 13.4.1996, s. 23[5] Ú. v. ES L 371, 19.12.1992, s. 1


Dôležité právne oznámenie

|

31987L0250

Smernica Komisie z 15. apríla 1987 o uvádzaní objemovej koncentrácie alkoholu v označení alkoholických nápojov určených na predaj konečnému spotrebiteľovi

Úradný vestník L 113 , 30/04/1987 S. 0057 - 0058 Fínske špeciálne vydanie: Kapitola 15 Zväzok 7 S. 0220  Švédske špeciálne vydanie: Kapitola 15 Zväzok 7 S. 0220  CS.ES Kapitola 13 Zväzok 008 S. 275  ET.ES Kapitola 13 Zväzok 008 S. 275  HU.ES Kapitola 13 Zväzok 008 S. 275  LT.ES Kapitola 13 Zväzok 008 S. 275  LV.ES Kapitola 13 Zväzok 008 S. 275  MT.ES Kapitola 13 Zväzok 008 S. 275  PL.ES Kapitola 13 Zväzok 008 S. 275  SK.ES Kapitola 13 Zväzok 008 S. 275  SL.ES Kapitola 13 Zväzok 008 S. 275

		Smernica Komisiez 15. apríla 1987o uvádzaní objemovej koncentrácie alkoholu v označení alkoholických nápojov určených na predaj konečnému spotrebiteľovi(87/250/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 79/112/EHS z 18. decembra 1978 o aproximácii právnych predpisov členských štátov týkajúcich sa spôsobu označovania, prezentácie a reklamy potravín určených na predaj konečným spotrebiteľom [1], naposledy zmenenú a doplnenú smernicou 86/197/EHS [2], najmä na druhý odsek jej článku 10a,keďže článok 3 smernice 79/112/EHS zaviedol povinnosť uvádzať skutočnú objemovú koncentráciu alkoholu v označení nápojov obsahujúcich viac ako 1,2 objemových percent alkoholu;keďže sa musia stanoviť pravidlá týkajúce sa spôsobu tohto označovania;keďže v prípade výrobkov, ktoré sú klasifikované v rámci položiek č. 22.04 a 22.05 Spoločného colného sadzobníka, sú tieto pravidlá stanovené v osobitných ustanoveniach spoločenstva;keďže sa táto smernica vzťahuje na všetky ostatné nápoje obsahujúce viac než 1,2 objemového % alkoholu;keďže príloha k smernici Rady 76/766/EHS z 27. júla o aproximácii právnych predpisov členských štátov, týkajúcich sa liehových tabuliek [3], stanovuje pravidlá spoločenstva, ktoré sa vzťahujú na definovanie a metódu stanovenia a spôsob vyjadrenia objemovej koncentrácie alkoholu;keďže táto smernica sa preto môže obmedziť na zavádzanie tých opatrení, ktoré musia tieto pravidlá dopĺňať;keďže s cieľom stanovenia odchýlok, by sa mal brať patričný ohľad na charakter rôznych nápojov, ktorých sa to týka, na stupeň rôznorodosti a na technické ťažkosti súvisiace so zabezpečovaním toho, aby sa uvádzaná hodnota zhodovala so skutočnou hodnotou;keďže, aby sa mohla smernica 79/112/EHS a táto smernica uplatňovať správne, bude sa musieť v patričnom čase prijať jedna alebo niekoľko analytických metód spoločenstva na stanovenie objemovej koncentrácie alkoholu;keďže opatrenia, stanovené v tejto smernici, sú v súlade so stanoviskom Stáleho výboru pre potraviny,PRIJALA TUTO SMERNICU:Článok 1Táto smernica sa týka uvádzania skutočnej objemovej koncentrácie alkoholu v označení nápojov obsahujúcich viac ako 1,2 objemového % alkoholu okrem tých, ktoré sú klasifikované v rámci položiek č. 22.04 a 22.05 Spoločného colného sadzobníka.Článok 21. Objemová koncentrácia alkoholu sa stanovuje pri 20 °C.2. Číselný údaj vyjadrujúci objemovú koncentráciu alkoholu neobsahuje viac ako 1 desatinné číslo. Za ním nasleduje symbol "% obj." a pred ním môže byť uvedené slovo "alkohol" alebo skratka "alk.".Článok 31. Kladné a záporné odchýlky povolené pri uvádzaní objemovej koncentrácie alkoholu a vyjadrené v absolútnych hodnotách sú tieto:a) nápoje nižšie neuvedené:0,3 % obj.;b) pivo s koncentráciou alkoholu najviac 5,5 % obj.; nápoje klasifikované v rámci podpoložky 22.07 B II Spoločného colného sadzobníka a vyrobené z hrozna:0,5 % obj.;c) pivo s koncentráciou alkoholu viac ako 5,5 % obj.; nápoje klasifikované v rámci podpoložky 22.07 B I Spoločného colného sadzobníka a vyrobené z hrozna; skvasené jablčné mušty (ciders) a skvasené hruškové mušty (perries), ovocné vína a podobne nápoje vyrobené z ovocia okrem hrozna, či už poloperlivé alebo perlivé; nápoje na báze fermentovaného medu:1 % obj.,d) nápoje obsahujúce macerované ovocie alebo časti rastlín:1,5 % obj.2. Odchýlky stanovené v odseku 1 sa uplatňujú bez toho, aby sa dotýkali odchýliek analytických metód používaných pri stanovovaní objemovej koncentrácie alkoholu.Článok 41. Členské štáty podľa potreby zmenia alebo doplnia svoje právne predpisy s cieľom dosiahnuť súlad s touto smernicou a informujú o tom Komisiu; takto zmenené alebo doplnené právne predpisy sa budú uplatňovať takým spôsobom, ktorý:- najneskôr do 1. mája 1988 povolí obchod s výrobkami, ktoré sú v súlade s touto smernicou,- od 1. mája 1989 zakáže obchod s výrobkami, ktoré nie sú v súlade s touto smernicou.2. Obchod s nápojmi, ktoré nie sú v súlade s touto smernicou, označené pred termínom uvedeným v druhej zarážke odseku 1, sa ale povoľuje do vyčerpania zásob.Článok 5Táto smernica je adresovaná členským štátom.V Bruseli 15. apríla 1987Za KomisiuCockfieldpodpredseda[1] Ú. v. ES L 33, 8.2.1979, s. 1.[2] Ú. v. ES L 144, 29.5.1986, s. 38.[3] Ú. v. ES L 262, 27.9.1976, s. 149.--------------------------------------------------


title: Smernica Komisie 96/3/ES z 26. januára 1996, ktorou sa udeľuje výnimka z niektorých ustanovení smernice Rady 93/43/EHS o hygiene potravín v súvislosti s námornou dopravou hromadne naložených kvapalných olejov a tukovText s významom pre EHP.

text:
Dôležité právne oznámenie

|

31996L0003

Úradný vestník L 021 , 27/01/1996 S. 0042 - 0046

		Smernica Komisie 96/3/ESz 26. januára 1996,ktorou sa udeľuje výnimka z niektorých ustanovení smernice Rady 93/43/EHS o hygiene potravín v súvislosti s námornou dopravou hromadne naložených kvapalných olejov a tukov(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 93/43/EHS zo 14. júna 1993 o hygiene potravín [1], najmä na jej článok 3 ods. 3,keďže informácie ukazujú, že uplatňovanie druhého pododseku odseku 2 kapitoly IV prílohy k smernici 93/43/EHS, týkajúceho sa dopravy hromadne naložených potravín v kvapalnej, granulovanej alebo práškovej forme v nádobách a/alebo kontajneroch/nádržiach vyhradených na prepravu potravín je nepraktické a uvaľuje nadmerne ťaživé bremeno na obchod s potravinami pri jeho uplatňovaní na prepravu kvapalných olejov a tukov, ktoré sú určené alebo sa budú pravdepodobne používať na výživu ľudí, na námorných plavidlách;keďže je však nevyhnutné zabezpečiť, aby udelenie výnimky zabezpečilo poskytnutie rovnocennej ochrany verejného zdravia pripojením podmienok k náležitostiam takej odchýlky;keďže dostupnosť námorných plavidiel vyhradených na dopravu potravín je nedostatočná na obsluhu nepretržitého obchodu s olejmi a tukmi, ktoré sú určené alebo sa budú pravdepodobne používať na výživu ľudí;keďže skúsenosti nadobudnuté v priebehu posledných rokov ukázali, že je možné zabrániť kontaminácii kvapalných olejov a tukov, ak nádrže používané na ich prepravu sú zhotovené z ľahko očistiteľných materiálov, alebo ak tri predchádzajúce náklady boli takého druhu, že nezanechali po sebe neprijateľnú kontamináciu; keďže na druhej strane sa má preukázať, že nádrže, ktoré boli predtým použité na prepravu, boli dôkladne vyčistené;keďže na základe článku 8 smernice 93/43/EHS je povinnosťou členských štátov vykonávať kontroly s cieľom zabezpečiť uplatňovanie tejto smernice;keďže táto konkrétna odchýlka nemá obmedzovať platnosť všeobecných ustanovení smernice 93/43/EHS;keďže podľa článku 1 ods. 2 smernice 93/43/EHS sa táto odchýlka nemá týkať potravín, na ktoré sa vzťahujú špecifickejšie hygienické pravidlá spoločenstva;keďže opatrenia stanovené v tejto smernici sú v súlade so stanoviskom Stáleho výboru pre potraviny,PRIJALA TÚTO SMERNICU:Článok 1Táto smernica predstavuje výnimku z druhého pododseku odseku 2 kapitoly IV prílohy k smernici 93/43/EHS a stanovuje ekvivalentné podmienky na zabezpečenie ochrany verejného zdravia a bezpečnosti a zdravotnej neškodnosti potravín, na ktoré sa vzťahuje.Článok 21. Preprava hromadne naložených kvapalných olejov a tukov, ktoré majú byť spracované a ktoré sú určené alebo budú pravdepodobne použité na výživu ľudí, je na námorných plavidlách povolená v nádržiach, ktoré nie sú výlučne vyhradené na prepravu potravín, za týchto podmienok:a) keď sa olej alebo tuk prepravuje v nádrži z nehrdzavejúcej ocele alebo v nádrži obloženej epoxidovou živicou alebo jej technickým ekvivalentom, bezprostredne predchádzajúci náklad prepravovaný v nádrži musia byť potraviny alebo náklad zo zoznamu akceptovateľných predchádzajúcich nákladov, uvedeného v prílohe;b) keď sa olej alebo tuk prepravuje v nádrži z materiálov iných ako sú uvedené v písm. a), tri predchádzajúce náklady prepravované v nádrži majú byť potraviny alebo náklad zo zoznamu akceptovateľných predchádzajúcich nákladov, uvedeného v prílohe.2. Preprava veľkoobjemových množstiev kvapalných olejov a tukov, ktoré nemajú byť ďalej spracované a ktoré sú určené alebo budú pravdepodobne použité na výživu ľudí, je na námorných plavidlách povolená v nádržiach, ktoré nie sú výlučne vyhradené na prepravu potravín, za týchto podmienok:a) nádrž je z nehrdzavejúcej ocele alebo je obložená epoxidovou živicou alebo jej technickým ekvivalentom;b) tri predchádzajúce náklady prepravované v nádrži boli potraviny.Článok 31. Kapitán námorného plavidla prepravujúceho v nádržiach hromadne naložené kvapalné oleje a tuky, ktoré sú určené alebo budú pravdepodobne použité na výživu ľudí, vedie presnú dokumentačnú evidenciu týkajúcu sa troch predchádzajúcich nákladov prepravovaných v dotyčných nádržiach, ako aj o účinnosti efektívnosti procesu čistenia vykonaného medzi prepravami týchto nákladov.2. Ak bol náklad preložený na inú loď, kapitán preberajúceho plavidla vedie okrem dokumentačnej evidencie požadovanej v odseku 1 presnú dokumentačnú evidenciu o tom, že preprava veľkoobjemového množstva oleja a tuku bola počas predchádzajúcej prepravy v súlade s ustanoveniami článku 2, ako aj o dôkladnosti účinnosti procesu čistenia vykonaného medzi prepravami týchto nákladov na druhom plavidle.3. Kapitán plavidla poskytne na požiadanie kompetentným orgánom úradnej kontroly dokumentačnú evidenciu opísanú v odsekoch 1 a 2.Článok 4Táto smernica bude revidovaná, ak jeden alebo viac členských štátov alebo Komisia usúdia, že je potrebné urobiť zmeny a doplnky, aby sa zohľadnil vedecký alebo technický pokrok. Príloha má byť v každom prípade revidovaná do jedného roka po nadobudnutí platnosti tejto smernice.Článok 5Členské štáty prijmú zákony, iné právne predpisy a správne opatrenia nevyhnutné na dosiahnutie súladu s touto smernicou do 12. februára 1996. Okamžite o tom informujú Komisiu.Tieto ustanovenia po ich prijatí členskými štátmi budú obsahovať odkaz na túto smernicu alebo budú sprevádzané takým odkazom v čase ich oficiálneho zverejnenia. Členské štáty prijmú postup na takýto odkaz.Článok 6Táto smernica nadobúda účinnosť v deň nasledujúci po jej uverejnení v Úradnom vestníku Európskych spoločenstiev.Článok 7Táto smernica je adresovaná členským štátom.V Bruseli 26. januára 1996Za KomisiuMartin Bangemannčlen komisie[1] Ú. v. ES L 175, 19.7.1993, s. 1.--------------------------------------------------PRÍLOHAZoznam akceptovateľných predchádzajúcich nákladovLátka | č. CAS |Kyselina octová (kyselina etánová; kyselina octová; kyselina metánkarboxylová | 64-19-7 |Acetón – dimetylketón; 2 – propanón | 67-64-1 |Kyslé oleje a destiláty mastných kyselín – z rastlinných olejov a tukov a/alebo ich zmesí a živočíšnych a tukov a olejov z morských živočíchov (alebo rybacie tuky a oleje) | |Hydroxid amónny – (hydrát amónny; roztok čpavku; vodný roztok čpavku) | 1336-21-6 |Živočíšne, morské a rastlinné oleje a tuky (iné ako z orieškov kešu a surového talového oleja) | |Včelí vosk | 8012-89-3 |Benzylalkohol (len NF a reagenčné triedy) | 100-51-6 |Butyl acetát – (n-; sec-; terc-) | 123-86-4 105-46-4 540-88-5 |Roztok chloridu vápenatého | 10043-52-4 |Lignosulfónan vápnika | |Kandellilový vosk | 8006-44-8 |Karnaubový vosk – (brazílsky vosk) | 8015-86-9 |Cyklohexán – (hexametylén; hexanaftéb; hexalhydrobenzén) | 110-82-7 |Cyklohexanol (hexahydrofenol) | 108-93-0 |Epoxidovaný sójový olej (s najmenej 7 - percentným obsahom oxiranového kyslíka) | 8013-07-8 |Etanol (etylalkohol) | 64-17-5 |Etylacetát – (éter kyseliny octovej, ester kyseliny octovej, octová ťažký benzín) | 141-78-6 |2 – etylhexanol – (2-etylhexulalkohol) | 104-76-7 |Mastné kyseliny: | |Kyselina maslová – (kyselina n-maslová; kyselina butánová; kyselina etyloctová, kyselina propylmravčia) | 107-92-6 |Kyselina valérová – (kyselina n-pentánová; kyselina valerianová) | 109-52-4 |Kyselina kaprónová – (kyselina n-hexánová) | 142-62-1 |Kyselina heptónová – (kyselina n-heptánová) | 111-14-8 |Kyselina kaprylová – (kyselina n-oktánová) | 124-07-2 |Kyselina pelargónová – (kyselina n-nonánová) | 112-05-0 |Kyselina kaprínová – (kyselina n-dekánová) | 334-48-5 |Kyselina laurová – (kyselina n-dodekánová) | 143-07-7 |Kyselina laurólová – (kyselina dodekánová) | 4998-71-4 |Kyselina myristová (kyselina n-tetradekánová) | 544-63-8 |Kyselina myristoolejová – (kyselina n-tetradecénová) | 544-64-9 |Kyselina palmitová (kyselina n-hexadekánová) | 57-10-3 |Kyselina palmitoolejová – (kyselina cis-9-hexadecénová) | 373-49-9 |Kyselina stearová – (kyselina n-oktadekánová) | 57-11-4 |Kyselina ricínolejová – (kyselina cis 12-hydroxy oktadec-9 énová; kyselina kastorolejová) | 141-22-0 |Kyselina olejová – (kyselina n-oktadecénová) | 112-80-1 |Kyselina linolová – (kyselina 9,12-oktadekadienová) | 60-33-3 |Kyselina linolenová – (kyselina 9,12,15-oktadekatrienová) | 463-40-1 |Kyselina arachidová – (kyselina eikosanová) | 506-30-9 |Kyselina behenová – (kyselina n-dokosanová) | 112-85-6 |Kyselina eruková – (kyselina cis 13-dokosenová) | 112-86-7 |Mastné alkoholy – prírodné alkoholy | |Butylalkohol – (1-butanol; butyralkohol) | 71-36-3 |Kaprolalkohol – (1-hexanol; hexylalkohol) | 111-27-3 |Enantylalkohol – (1-heptanol; heptylalkohol) | 110-70-6 |Kaprylalkohol – (1-n-oktanol) | 111-87-5 |Nonylalkohol – (1-nonanol; pelargón alkohol; oktylkarbinol) | 143-08-8 |Decylalkohol – (1-dekanol) | 112-30-1 |Laurylalkohol – (n-dodekanol; dodecelalkohol) | 112-53-8 |Tridecylalkohol – (1-tridekanol) | 27458-92-0 |Myristylalkohol – (-tetradekanol; tetradekanol) | 112-72-1 |Cetylalkohol – (alkohol C-16; 1-hexadekanol; cetylový alkohol; palmitylalkohol); n-primárny hexadecylalkohol) | 36653-82-4 |Stearylalkohol – (1-oktadekanol) | 112-92-5 |Oleylalkohol – (oktadecenol) | 143-28-2 |Laurulmyristylalkohol – (zmes C12 - C14) | |Cetylstearylalkohol – (zmes C16 - C18) | |Estery mastných kyselín – každý ester vytvorený kombináciou ktorejkoľvek z horeuvedených mastných kyselín s ktorýmkoľvek z horeuvedených mastných alkoholov. Príkladmi sú butylmyristrát, oleyolpalmitát a cetylstearát | |Mastná kyselina – metylestery (metylestery mastných kyselín) | |Metyllaurát – (metyldodekánan) | 111-82-0 |Metylpalmitát – (metylhexadekánan) | 112-39-0 |Metylstearát – (metyloktadekánan) | 112-61-8 |Metyloleját – (metyloktadekanán) | 112-62-9 |Kyselina mravčia – (kyselina metánová; kyselina hydrogenkarboxylová) | 64-18-6 |Glycerín – (glycerol; glycerín) | 56-81-5 |Glykoly | |Butándiol – (1,3-butylénglykol; 1-3 butánediol; 1,4-butylénglykol; 1,4-butánediol; 2,3-butylénglykol; 2,3-butánediol; Butylénglykol) | 107-88-0 110-63-4 513-85-9 |Polypropylénglykol – (molekulová hmotnosť vyššia ako 400) | 25322-69-4 |Propylénglykol – (1,2-propylénglykol; 1,2-propánediol; 1,2-dihydroxypropán; monopropylénglykol (MPG); metylglykol) | 57-55-6 |1,3-Propylénglykol – (Trimetylénglykol; 1,3-propánediol) | 504-63-2 |n-Heptán | 142-82-5 |n-Hexán (technické značky) | 110-54-3 64742-49-0 |Izobutanol – (2-metyl-1-propanol) | 78-83-1 |Izobutylacetát | 110-19-0 |Izodekanol (izodecylalkohol) | 25339-17-7 |Izononal (izononylalkohol) | 27458-94-2 |Izooktanol (izooktylalkohol) | 26952-21-6 |Izopropanol – (izopropylalkohol; IPA) | 67-63-0 |Limonén – (dipentén) | 138-86-3 |Roztok chloridu horečnatého | 7786-30-3 |Metanol – (metylalkohol) | 67-56-1 |Metyletylketón – (2-butanón) | 78-93-3 |Metylisobutylketón – (4-methyl-2-pentanone) | 108-10-1 |Metyl terciárny butyléter – (MTBE) | 1634-04-4 |Mikro oxid kremičitý | 7631-86-9 |Melasa | 57-50-1 |Zemný vosk | 8002-53-7 |Nonan | 111-84-2 |Parafín (potravinárskej akosti) | |Pentan- | 109-66-0 |Kyselina fosforečná | 7664-38-2 |Pitná voda je prijateľná ako predchádzajúci náklad len, keď je na tomto zozname látka, ktorá bola nákladom bezprostredne pred ňou | |Hydroxid draselný | 1310-58-3 |n- propylacetát | 109-60-4 |Hydroxid sodný | 1310-73-2 |Sorbitol (D-sorbitol, hexadric alcohol, d-Sorte) | 50-70-4 |Kyselina ifurová | 7664-93-9 |Roztok močoviny - (urea amomnia nitrate solution- UAN) | |Vinné kaly – (vinasses, vinaccia, argol, vini, argil arcilla, weinstein, crude cream of tartare, crude potassium biturate) | 868-14-4 |--------------------------------------------------


title: Smernica Komisie 2001/6/ES z 29. januára 2001, ktorou sa tretíkrát prispôsobuje technickému pokroku smernica Rady 96/49/ES o aproximácii právnych predpisov členských štátov vzhľadom na prepravu nebezpečného tovaru železničnou dopravouText s významom pre EHP.

text:
Dôležité právne oznámenie

|

32001L0006

Úradný vestník L 030 , 01/02/2001 S. 0042 - 0042

		Smernica Komisie 2001/6/ESz 29. januára 2001,ktorou sa tretíkrát prispôsobuje technickému pokroku smernica Rady 96/49/ES o aproximácii právnych predpisov členských štátov vzhľadom na prepravu nebezpečného tovaru železničnou dopravou(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 96/49/ES z 23. júla 1996 o aproximácii právnych predpisov členských štátov vzhľadom na prepravu nebezpečného tovaru železničnou dopravou [1], naposledy zmenenú a doplnenú smernicou Európskeho parlamentu a Rady 2000/62/ES [2] a najmä na jej článok 8,keďže:(1) Smernica 96/49/ES obsahuje Poriadok pre medzinárodnú železničnú prepravu nebezpečného tovaru, známy ako "RID", uplatniteľný od 1. júla 1999.(2) RID sa aktualizuje každé dva roky a preto zmenená verzia nadobudne účinnosť 1. júla 2001 s prechodným obdobím do 31. decembra 2002, s výnimkou nebezpečného tovaru triedy 7 (rádioaktívny materiál), u ktorého prechodné obdobie končí 31. decembra 2001.(3) Je z toho dôvodu potrebné prílohu k smernici 96/49/ES zmeniť a doplniť.(4) Opatrenia tejto smernice sú v súlade so stanoviskom Výboru pre prepravu nebezpečného tovaru ustanoveného v článku 9 smernice 96/49/ES,PRIJALA TÚTO SMERNICU:Článok 1Príloha k smernici 96/49/ES sa nahrádza nasledovne:"PRÍLOHAPoriadok pre medzinárodnú železničnú prepravu nebezpečného tovaru (RID), uvedený ako príloha I k dodatku B COTIF, s účinnosťou od 1. júla 2001 s tým, že výrazy "zmluvná strana" a "štáty alebo železnice" sa nahradia výrazom "členský štát".Poznámka:Úplné znenie RID verzia 2001 sa uverejní hneď potom, čo bude pripravený text vo všetkých úradných jazykoch spoločenstva."Článok 21. Členské štáty najneskôr do 31. decembra 2001 uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou a týkajúce sa nebezpečného tovaru triedy 7, a do 31. decembra 2002 týkajúce sa ostatných tried. Bezodkladne o tom informujú Komisiu.Keď členské štáty prijmú uvedené ustanovenia, zahrnie sa do nich odkaz na túto smernicu alebo ich takýto odkaz bude sprevádzať pri ich úradnom uverejnení. Členské štáty určia, ako sa takýto odkaz uvedie2. Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou.Článok 3Táto smernica nadobudne účinnosť dňom jej uverejnenia v Úradnom vestníku Európskych spoločenstiev.Článok 4Táto smernica je adresovaná členským štátom.V Bruseli 29. januára 2001Za KomisiuLoyola De Palaciopodpredseda[1] Ú. v. ES L 235, 17.9.1996, s. 25.[2] Ú. v. ES L 279, 1.11.2000, s. 44.--------------------------------------------------


title: Smernica Európskeho parlamentu a Rady 2005/59/ES z  26. októbra 2005 , ktorou sa po dvadsiatyôsmykrát mení a dopĺňa smernica Rady 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania niektorých nebezpečných látok a prípravkov na trh a ich používania (toluén a trichlórbenzén)   (Text s významom pre EHP)

text:
               25.11.2005

               SK

               Úradný vestník Európskej únie

               L 309/13

      SMERNICA EURÓPSKEHO PARLAMENTU A RADY 2005/59/ES
   z 26. októbra 2005,
   ktorou sa po dvadsiatyôsmykrát mení a dopĺňa smernica Rady 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania niektorých nebezpečných látok a prípravkov na trh a ich používania (toluén a trichlórbenzén)
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 95,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s postupom ustanoveným v článku 251 zmluvy (2),
   keďže:

               (1)

               Riziká, ktoré predstavujú toluén a trichlórbenzén (TCB) pre človeka a životné prostredie sa hodnotili podľa nariadenia Rady (EHS) č. 793/93 z 23. marca 1993 o vyhodnocovaní a kontrole rizík existujúcich látok (3). Hodnotenie rizík odhalilo potrebu obmedziť tieto riziká a Vedecký výbor pre toxicitu, ekotoxicitu a životné prostredie (CSTEE) potvrdil tieto závery.

               (2)

               Odporúčanie Komisie 2004/394/ES z 29. apríla 2004 o výsledkoch hodnotenia rizík a stratégií na zníženie rizík pre látky: acetonitril; akrylamid; akrylonitril; kyselina akrylová; butadién; kyselina fluorovodíková; peroxid vodíka; kyselina metakrylová; metylmetakrylát; toluén; trichlórbenzén (4), prijaté v rámci nariadenia (EHS) č. 793/93, obsahuje stratégiu na obmedzenie rizík toluénu a TCB, ktorá odporúča reštriktívne opatrenia na obmedzenie rizík vyplývajúcich z určitých spôsobov používania týchto látok.

               (3)

               S cieľom chrániť zdravie ľudí a životné prostredie sa zdá byť preto nevyhnutné, aby sa obmedzilo uvádzanie toluénu a TCB na trh a ich používanie.

               (4)

               Cieľom tejto smernice je zaviesť harmonizované opatrenia v súvislosti s toluénom a TCB, cieľom ktorých je riadne fungovanie vnútorného trhu a zároveň zabezpečenie vysokej úrovne ochrany zdravia ľudí a životného prostredia, ako sa to vyžaduje v článku 95 zmluvy.

               (5)

               Táto smernica sa má uplatňovať bez toho, aby ňou boli dotknuté právne predpisy Spoločenstva stanovujúce minimálne požiadavky týkajúce sa ochrany pracovníkov, upravené v smernici Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci (5), a samostatné smernice, ktoré z nej vychádzajú, najmä smernica Rady 98/24/ES zo 7. apríla 1998 o ochrane zdravia a bezpečnosti pracovníkov pred rizikami súvisiacimi s chemickými faktormi pri práci (štrnásta samostatná smernica v zmysle článku 16 ods. 1 smernice 89/391/EHS) (6) a smernica Európskeho parlamentu a Rady 2004/37/ES z 29. apríla 2004 o ochrane pracovníkov pred rizikami z vystavenia účinkom karcinogénov alebo mutagénov pri práci (šiesta samostatná smernica v zmysle článku 16 ods. 1 smernice Rady 89/391/EHS) (7).

               (6)

               Smernica Rady 76/769/EHS (8) by sa preto mala zodpovedajúcim spôsobom zmeniť a doplniť,

         PRIJALI TÚTO SMERNICU:
   Článok 1
   Príloha I k smernici 76/769/EHS sa mení a dopĺňa tak, ako je uvedené v prílohe k tejto smernici.
   Článok 2
   1.   Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou do 15. decembra 2006. Bezodkladne o tom informujú Komisiu.
   Tieto opatrenia sa uplatňujú od 15. júna 2007.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice, spolu s tabuľkou, ktorá ukáže, ako ustanovenia tejto smernice zodpovedajú prijatým vnútroštátnym ustanoveniam.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Štrasburgu 26. októbra 2005

            Za Európsky parlament

            predseda

         J. BORRELL FONTELLES

            Za Radu

            predseda

         D. ALEXANDER

      (1)  Ú. v. EÚ C 120, 20.5.2005, s. 6.

      (2)  Stanovisko Európskeho parlamentu z 13. apríla 2005 (zatiaľ neuverejnené v úradnom vestníku) a rozhodnutie Rady z 19. septembra 2005.

      (3)  Ú. v. ES L 84, 5.4.1993, s. 1. Nariadenie zmenené a doplnené nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).

      (4)  Ú. v. EÚ L 144, 30.4.2004, s. 72. Korigendum v Ú. v. EÚ L 199, 7.6.2004, s. 41.

      (5)  Ú. v. ES L 183, 29.6.1989, s. 1. Smernica zmenená a doplnená nariadením (ES) č. 1882/2003.

      (6)  Ú. v. ES L 131, 5.5.1998, s. 11.

      (7)  Ú. v. EÚ L 158, 30.4.2004, s. 50. Korigendum v Ú. v. EÚ L 229, 29.6.2004, s. 23.

      (8)  Ú. v. ES L 262, 27.9.1976, s. 201. Smernica naposledy zmenená a doplnená smernicou Komisie 2004/98/ES (Ú. v. EÚ L 305, 1.10.2004, s. 63).

      PRÍLOHA
      Do prílohy I k smernici 76/769/EHS sa dopĺňajú tieto body:

                     „48.
                     Toluén
                     CAS č. 108-88-3

                     Nesmie sa uviesť na trh ani použiť ako látka alebo zložka prípravkov v koncentráciách rovných alebo vyšších ako 0,1 hmotnostných % v lepidlách a sprejových farbách určených na voľný predaj.

                     49.
                     Trichlórbenzén
                     CAS č. 120-82-1

                     Nesmie sa uviesť na trh ani použiť ako látka alebo zložka prípravkov v koncentráciách rovných alebo vyšších ako 0,1 hmotnostných % pre všetky spôsoby použitia, s výnimkou použitia:

                                 —

                                 ako medziprodukt syntézy alebo

                                 —

                                 ako rozpúšťadlo v uzavretých chemických použitiach pre chlorácie, alebo

                                 —

                                 pri výrobe 1,3,5-trinitro-2,4,6-triaminobenzénu (TATB).“


title: Smernica Rady z 11. decembra 1973, ktorou sa menia a dopĺňajú smernice zo 14. júna 1966 o obchodovaní s osivom repy, osivom krmovín, osivom obilnín a sadivom zemiakov; smernica z 30. júna 1969 o obchodovaní s osivom olejnín a priadnych rastlín; a smernice z 29. septembra 1970 o obchodovaní s osivom zeleniny a o spoločnom katalógu odrôd druhov poľnohospodárskych plodín

text:
Dôležité právne oznámenie

|

31973L0438

Úradný vestník L 356 , 27/12/1973 S. 0079 - 0082 Grécke špeciálne vydanie: Kapitola 03 Zväzok 10 S. 0103  Španielske špeciálne vydanie: Kapitola 03 Zväzok 7 S. 0137  Portugalské špeciálne vydanie Kapitola 03 Zväzok 7 S. 0137  Fínske špeciálne vydanie: Kapitola 3 Zväzok 5 S. 0187  Švédske špeciálne vydanie: Kapitola 3 Zväzok 5 S. 0187

		Smernica Radyz 11. decembra 1973,ktorou sa menia a dopĺňajú smernice zo 14. júna 1966 o obchodovaní s osivom repy, osivom krmovín, osivom obilnín a sadivom zemiakov; smernica z 30. júna 1969 o obchodovaní s osivom olejnín a priadnych rastlín; a smernice z 29. septembra 1970 o obchodovaní s osivom zeleniny a o spoločnom katalógu odrôd druhov poľnohospodárskych plodín(73/438/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej články 43 a 100,so zreteľom na návrh Komisie,so zreteľom na stanovisko Európskeho parlamentu, [1]so zreteľom na stanovisko Hospodárskeho a sociálneho výboru,keďže z nižšie uvedených dôvodov by sa mali vykonať zmeny a doplnky určitých ustanovení nižšie uvedených smerníc, ktoré boli naposledy zmenené a doplnené smernicou zo 6. decembra 1972 [2]: smerníc Rady zo 14. júna 1966 o obchodovaní s osivom repy [3], o obchodovaní s osivom krmovín [4], o obchodovaní s osivom obilnín [5], o obchodovaní so sadivom zemiakov [6]; smernice Rady z 30. júna 1969 [7] o obchodovaní s osivom olejnín a priadnych rastlín; smerníc Rady z 29. septembra 1970 o obchodovaní s osivom zeleniny [8] a o spoločnom katalógu odrôd druhov poľnohospodárskych plodín [9];keďže v prípade, čo sa týka osiva krmovín a osiva obilnín musí sa prijať ustanovenie, ktoré umožňuje osobitné označovanie týkajúce sa prítomnosti Avena fatua;keďže maximálny obsah tvrdých semien musí byť zvýšený, v prípade druhu Trifolium repens; keďže navyše musí byť druh Phleum Bertolinii zahrnutý do oblasti pôsobnosti dotknutej smernice;keďže je do určitej miery vhodné sprísniť minimálne podmienky pre druhy obilnín, keďže na druhej strane treba schváliť na prechodné obdobie menej prísne požiadavky, týkajúce sa úradnej inšpekcie autogamných (samoprašných) druhov;keďže skúsenosti získané pri dodávkach osiva ľanu si vynútili pripustiť na ďalšie štyri roky kategóriu "certifikované osivo, tretia generácia" ;keďže v prípade určitých druhov zeleniny v malých baleniach môžu byť na prechodné obdobie povolené zmesi štandardného osiva niekoľkých odrôd; keďže je taktiež nevyhnutné upraviť minimálne hmotnosti vzoriek a zaviesť prechodné ustanovenie, ktoré sa týka klíčivosti osiva zeleniny;keďže k smernici o spoločnom katalógu odrôd druhov poľnohospodárskych plodín sa musí vypracovať dodatok, pokiaľ ide o tie odrody, u ktorých sa potvrdilo, že sa nedajú pestovať na území žiadneho členského štátu;keďže určité z vyššie uvedených smerníc stanovujú, že od 1. júla 1973 sa ekvivalent osiva a sadeníc zozbieraných v iných krajinách, a to najmä v tretích krajinách, už nesmie stanovovať zo strany členských štátov na národnej úrovni; keďže však nebolo možné vykonať skúmanie zo strany spoločenstva vo všetkých prípadoch, vyššie uvedené obdobie sa musí predĺžiť s cieľom zamedziť narušeniu súčasných obchodných vzťahov;keďže sa musí prijať ustanovenie, ktoré umožňuje zjednodušiť postup menenia a doplňovania príloh, pokiaľ ide o vykonávacie opatrenia technického charakteru, uplatňovaním postupu Stáleho výboru pre osivá a množiteľský materiál pre oblasť poľnohospodárstva, záhradníctva a lesného hospodárstva v prípade zmien a doplnkov, ktoré si vynúti rozvoj vedeckých a technických poznatkov;keďže napokon je treba vo viacerých vyššie uvedených smerniciach vykonať značný počet opráv,PRIJALA TÚTO SMERNICU:Článok 1Smernica zo 14. júna 1966 o obchodovaní s osivom repy sa mení a dopĺňa takto:1. Článok 16 ods. 2 sa nahrádza takto:"Členské štáty môžu samy prijať rozhodnutia podľa odseku 1 týkajúce sa tretej krajiny, pokiaľ Rada ešte neprijala žiadne rozhodnutie týkajúce sa takejto krajiny v rámci tejto smernice. Toto právo zaniká 1. júla 1975."2. Článok 21a sa nahrádza takto:"Zmeny a doplnky, ktoré sa musia vykonať v obsahu týchto príloh vzhľadom na rozvoj vedeckých a technických poznatkov budú schválené v súlade s postupom uvedeným v článku 21."Článok 2Smernica zo 14. júna 1966 o obchodovaní s osivom krmovín sa mení a dopĺňa takto:1. V holandskom texte článku 2, ods. 1, bod A písm. a) sa slová "gebruikst raaigras" nahradzujú slovami "gekruist raaigras".2. V článku 2 ods. 1 bod A písm. a) sa slová"Phleum Bertolinii | DC. Timotejka Bertolinii." |pridávajú za slová:"Lolium x.hybridum Hausskn | Hybridné ryegrasses." |3. v článku 11 sa pridáva nasledujúci text:"alebo že dávky osiva spĺňajúce zvláštne podmienky pokiaľ ide o prítomnosť Avena fatua stanovené v súlade s postupom uvedeným v článku 21, musia byť sprevádzané úradným certifikátom potvrdzujúcim dodržanie týchto podmienok."4. Článok 16 ods. 2 sa nahrádza takto:"Členské štáty môžu samy prijať rozhodnutia podľa odseku 1 týkajúce sa tretej krajiny, pokiaľ Rada ešte neprijala žiadne rozhodnutie týkajúce sa takejto krajiny v rámci tejto smernice. Toto právo zaniká 1. júla 1975."5. Článok 21a sa nahrádza takto:"Zmeny a doplnky, ktoré sa musia vykonať v obsahu týchto príloh vzhľadom na rozvoj vedeckých a technických poznatkov, budú schválené v súlade s postupom uvedeným v článku 21."6. V odseku A bodu 3 časti I prílohy II sa číselný údaj uvedený v stĺpci 5 pre druh Trifolium repens (Ďatelina plazivá) nahrádza číselným údajom "40"Článok 3Smernica zo 14. júna 1966 o obchodovaní s osivom obilnín sa mení a dopĺňa takto:1. v článku 2 ods. 2 sa pridáva nasledujúci pododsek:"d) byť autorizovaný, na požiadanie a v súlade s postupom uvedeným v článku 21, úradne certifikovať osivo autogamných druhov kategórií "certifikované osivo, prvá generácia" alebo "certifikované osivo, druhá generácia" najneskôr do 31. decembra 1978:- ak sa namiesto úradnej poľnej inšpekcie predpísanej v prílohe I vykoná poľná inšpekcia úradne kontrolovaná formou náhodilých kontrol u aspoň 20 % plodín každého druhu;- za predpokladu že sa — okrem základného osiva — najmenej u dvoch generácií predzákladného osiva bezprostredne predchádzajúceho takejto kategórii úradnou prehliadkou vykonanou v dotknutom členskom štáte potvrdí, že spĺňajú podmienky uvedené v prílohách I a II pokiaľ ide o odrodovú pravosť a o odrodovú čistotu základného osiva."2. v článku 11 sa pridáva nasledujúci text:"alebo že dávky osiva spĺňajúce zvláštne podmienky týkajúce sa prítomnosti Avena fatua stanovených v súlade s postupom uvedeným v článku 21 budú sprevádzané úradným certifikátom potvrdzujúcim dodržanie týchto podmienok."3. Článok 16 ods. 2 sa nahrádza takto:"Členské štáty môžu samy prijať rozhodnutia podľa odseku 1 týkajúce sa tretej krajiny, pokiaľ Rada ešte neprijala žiadne rozhodnutie týkajúce sa takejto krajiny v rámci tejto smernice. Toto právo zaniká 1. júla 1975."4. Text článku 21a sa nahrádza nasledujúcim textom:"Zmeny a doplnky, ktoré sa musia vykonať v obsahu týchto príloh vzhľadom na rozvoj vedeckých a technických poznatkov, budú schválené v súlade s postupom uvedeným v článku 21."5. V odseku A a) pododseku aa) bodu 3 prílohy II sa číselný údaj "98" uvedený v stĺpci 5 pre základné osivo ovsa, jačmeňa, pšenice a špaldy nahrádza číselným údajom "99"6. v bode 3 prílohy II sa pridáva nasledujúci pododsek:"D. Zvláštne podmienky vzhľadom na maximálny obsah semien iných druhov obilnín:Keď je maximálny obsah stanovený v pododseku na jedno semeno, druhé semeno sa nebude považovať za nečistotu, pokiaľ druhá 500 gramová vzorka nebude obsahovať semená iných druhov obilnín"Článok 4Smernica zo 14. júna 1966 o obchodovaní so sadivom zemiakov sa mení a dopĺňa takto:1. V článku 15 ods. 2 sa dátum "1. júl 1973" nahrádza dátumom "1. júl 1975"2. Článok 19a sa nahrádza takto:"Zmeny a doplnky, ktoré sa musia vykonať v obsahu týchto príloh vzhľadom na rozvoj vedeckých a technických poznatkov, budú schválené v súlade s postupom uvedeným v článku 19."Článok 5Smernica zo 30. júna 1969 o obchodovaní s osivom olejnín a priadnych rastlín sa mení a dopĺňa takto:1. V bode A článku 2 ods. 1 a v odseku A bode 2 časti I prílohy II sa slová "Soia hispida L." nahrádzajú slovami "Glycine max (L.) Merrill."2. V pododseku c) článku 2 ods. 2 sa dátum "30. jún 1974" nahrádza dátumom "30. jún 1978"3. Článok 15 ods. 2 sa nahrádza takto:"Členské štáty môžu samy prijať rozhodnutia podľa odseku 1 týkajúce sa tretej krajiny, pokiaľ Rada ešte neprijala žiadne rozhodnutie týkajúce sa takejto krajiny v rámci tejto smernice. Toto právo zaniká 1. júla 1975."4. Článok 20a sa nahrádza takto:"Zmeny a doplnky, ktoré sa musia vykonať v obsahu týchto príloh vzhľadom na rozvoj vedeckých a technických poznatkov, budú schválené v súlade s postupom uvedeným v článku 20."Článok 6Smernica z 29. septembra 1970 o obchodovaní s osivom zeleniny sa mení a dopĺňa takto:1. V prvej vete článku 11 ods. 2 sa pridávajú nasledujúce slová:- v nemeckom texte "betreffend ihre Verwendung";- vo francúzskom texte "concernant son utilisation";- v talianskom texte "in loro possesso riguardanti la sua utilizzazione";- v dánskom texte "med henblik på dnes anvendelse";- v anglickom texte "in respect of use".2. K článku 24 sa pridáva nasledujúci odsek:"3. Členské štáty môžu povoliť obchodovanie so zmesami štandardného osiva rôznych odrôd Lactuca sativa L. a so zmesami štandardného osiva rôznych odrôd Raphanus sativus L. v malých baleniach nepresahujúcich hmotnosť 50 g, za predpokladu, že na obale budú uvedené slová "zmes odrôd" a názvy odrôd z ktorých sa zmes skladá."3. Za článok 33 sa pridáva nasledujúci článok:"Článok 33aČlenské štáty sa môžu splnomocniť, v súlade s postupom uvedeným v článku 40 povoliť obchodovanie s takým osivom zozberaným pred 1. júlom 1973, ktoré v plnej miere nespĺňa požiadavky týkajúce sa klíčivosti uvedené v prílohe II, pokiaľ bude takéto osivo špeciálne označené. Takéto splnomocnenie je možné udeliť iba do 1. júla 1975."4. Článok 40a sa nahrádza takto:"Zmeny a doplnky, ktoré sa musia vykonať v obsahu týchto príloh vzhľadom na rozvoj vedeckých a technických poznatkov, budú schválené v súlade s postupom uvedeným v článku 40."5. Text časti 2 prílohy III sa nahrádza takto:"2. Minimálna hmotnosť vzorkyDruhy | hmotnosť (v g) |Allium cepa | 25 |Allium porrum | 20 |Anthriscus cerefolium | 25 |Apium graveolens | 5 |Asparagus officinalis | 100 |Beta vulgaris | 100 |Brassica oleracea | 25 |Brassica rapa | 20 |Capsiscum annuum | 40 |Cichorium intyvus | 15 |Cichorium endivia | 15 |Citrullus vulgaris | 250 |Cucumis melo | 100 |Cucumis sativus | 25 |Cucurbita pepo | 150 |Daucus carota | 10 |Foeniculum vulgare | 25 |Lactuca sativa | 10 |Petroselinum hortense | 10 |Phaseolus coccineus | 1000 |Phaseolus vulgaris | 700 |Pisum sativum | 500 |Raphaus sativus | 50 |Scorzonera hispanica | 30 |Solanum lycopersicum | 20 |Solanum melongena | 20 |Spinacia oleracea | 75 |Valerianella locusta | 20 |Vicia faba | 1000 |V prípade odrôd hybridu F-1 vyššie uvedených druhov sa môže minimálna hmotnosť vzorky znížiť na štvrtinu špecifikovanej hmotnosti.Vzorka však musí mať hmotnosť najmenej 5 g a musí pozostávať najmenej zo 400 semien."Článok 7Smernica z 29. septembra 1970 o spoločnom katalógu odrôd druhov poľnohospodárskych plodín sa mení a dopĺňa takto:1. V prvej vete článku 10 ods. 2 holandského textu sa slovo "érvan" nahrádza slovami "voor hun gebruik".2. Pododsek c) článku 15 ods. 3 sa nahrádza takto:"keď úradné pestovateľské skúšky vykonané v žiadateľských členských štátoch — s príslušným uplatňovaním článku 5 ods. 4 — potvrdia, že odroda neposkytuje, na žiadnej časti ich územia, výsledky zodpovedajúce výsledkom získaným u porovnateľnej odrody uznanej na území takéhoto členského štátu alebo pokiaľ je všeobecne známe, že daná odroda nie je vhodná na pestovanie na žiadnej časti ich územia vzhľadom na svoj typ alebo triedu zrelosti."Článok 8Členské štáty príjmu zákony, iné právne predpisy alebo správne opatrenia nevyhnutné na dosiahnutie súladu:a) do 1. júla 1973, s článkom 1, bod 1, článkom 2. bod 4, článkom 3 bod 3, článkom 4 bod 1 a s článkom 5, bod 3;b) najneskôr do 1. januára 1974, s článkom 1, bod 2, článkom 2 body 3 a 5, článkom 3 body 2 a 4, článkom 4 bod 2, s článkom 5, bod 4 a s článkom 6 bod 4;c) najneskôr do 1. júla 1974, s ostatnými ustanoveniami tejto smernice.Článok 9Táto smernica je adresovaná členským štátom.V Bruseli 11 decembra 1973Za RadupredsedaIb Frederiksen[1] Ú. v. ES C 62, 31.7.1973, s. 37.[2] Ú. v. ES L 287, 26.12.1972, s. 22.[3] Ú. v. ES 125, 11.7.1966, s. 2290/66.[4] Ú. v. ES 125, 11.7.1966, s. 2298/66.[5] Ú. v. ES 125, 11.7.1966, s. 2309/66.[6] Ú. v. ES 125, 11.7.1966,s. 2320/66.[7] Ú. v. ES L 169, 10.7.1966, s. 3.[8] Ú. v. ES L 225, 12.10.1970, s. 7.[9] Ú. v. ES L 225, 12.10.1970, s.1.--------------------------------------------------


title: Smernica 94/52/es európskeho parlamentu a Rady zo 7. decembra 1994, ktorou sa po druhýkrát mení a dopĺňa smernica 88/344/EHS o aproximácii právnych predpisov členských štátov o extrakčných rozpúšťadlách používaných pri výrobe potravín a potravinárskych prísad

text:
Dôležité právne oznámenie

|

31994L0052

Úradný vestník L 331 , 21/12/1994 S. 0010 - 0010 Fínske špeciálne vydanie: Kapitola 13 Zväzok 27 S. 0056  Švédske špeciálne vydanie: Kapitola 13 Zväzok 27 S. 0056

		Smernica 94/52/es európskeho parlamentu a Radyzo 7. decembra 1994,ktorou sa po druhýkrát mení a dopĺňa smernica 88/344/EHS o aproximácii právnych predpisov členských štátov o extrakčných rozpúšťadlách používaných pri výrobe potravín a potravinárskych prísadEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä jej článok 100,so zreteľom na návrh Komisie [1],so zreteľom na stanovisko Hospodárskeho a sociálneho výboru [2],konajúc v súlade s postupom uvedeným v článku 189b zmluvy [3],keďže smernicou 88/344/EHS [4] sa od 1. januára 1994 z časti III prílohy vypustilo rozpúšťadlo cyklohexán, ktoré sa používa pri príprave esencií;keďže na základe medzičasom získaných doplňujúcich informácií sa Vedecký výbor pre potraviny rozhodol opätovne udeliť svoje predchádzajúce dočasné schválenie pre túto látku; keďže je z tohto dôvodu možné naďalej používať rozpúšťadlo, až do prijatia konečného rozhodnutia výboru,PRIJALI TÚTO SMERNICU:Článok 1Príloha k smernici 88/344/EHS sa týmto mení a dopĺňa takto:v časti III: Opätovne sa zapisuje rozpúšťadlo cyklohexán s limitom rezíduí maximálne 1 mg/kg.Článok 21. Členské štáty zmenia a doplnia najneskôr do 7. decembra 1995 svoje zákony, iné právne predpisy a správne opatrenia tak, aby sa povolilo obchodovanie s produktmi, ktoré sú v súlade s touto smernicou.Okamžite o tom informujú Komisiu.2. Keď členské štáty prijmú opatrenia uvedené v odseku 1, tieto budú obsahovať odkaz na túto smernicu alebo ich bude sprevádzať takýto odkaz pri príležitosti ich úradného uverejnenia. Metodiku týchto odkazov ustanovia členské štáty.Článok 3Táto smernica nadobúda účinnosť v siedmy deň odo dňa jej uverejnenia v Úradnom vestníku Európskych spoločenstiev.Článok 4Táto smernica je adresovaná členským štátom.V Bruseli 7. decembra 1994Za Európsky parlamentpredsedaK. HänschZa RadupredsedaG. Rexrodt[1] Ú. v. ES C 15, 18.1.1994, s. 17.[2] Ú. v. ES C 133, 16.5.1994, s. 21.[3] Stanovisko Európskeho parlamentu z 9. februára 1994. (Ú. v. ES C 61, 28.2.1994, s. 101), Spoločné stanovisko Rady z 10. marca 1994 (Ú. v. ES C 172, 24.6.1994, s. 1) a Rozhodnutie Európskeho parlamentu z 15. septembra 1994 (Ú. v. ES C 276, 3.10.1994, s. 13).[4] Ú. v. ES L 157, 24.6.1988, s. 28. Smernica zmenená a doplnená smernicou 92/115/EHS, (Ú. v. ES L 409, 31.12.1992, s. 31).--------------------------------------------------